Document ID: /roh_data/filtered/fineweb-2-filterrobots_roh.jsonl.gz/15373

En l’Engiadina hai dà granella ed en il Partenz èn plirs tschalers stads sut aua. Gia ier era la via tranter Filisur e Bravuogn bloccada pervi da duas bovas. Sco quai che la polizia chantunala ha communitgà, era ina da las bovas vegnida giu datiers da la chava da glera a Filisur, l’autra sper Bellaluna.
Persunas na sajan betg vegnidas a donn. La via da l'Alvra è serrada ad interim en omaduas direcziuns tranter Bravuogn e Filisur.
Disturbis era en autras regiuns da la Svizra
Era en il chantun Berna hai dà granella e plirs tschalers stattan sut aua. En il Vallais è la lingia da viafier dal Simplon stada interrutta, perquai che plirs chametgs eran dads en sin la vart taliana. Entant curseschan ils trens puspè regular.
RR novitads 06:00